open-index/open-wikipedia-markdown huggingface dataset:
Aleksandr Samedov

**Aleksandr Sergejevitsj Samedov** (russisk: Александр Серге́евич Самедов, født 19. juli 1984) er en russisk fotballtrener og tidligere fotballspiller som er jobber for FK Lokomotiv Moskvas ungdomsavdeling.

Samedov ble født i Moskva i daværende Sovjetunionen til en aserbajdsjansk far og russisk mor. Han var elev ved Spartak Moskva-akademiet og ble betraktet som et av lagets mest talentfulle unge spillere, med utmerkede dribleferdigheter. Hans første klubb var også Spartak Moskva, som han spilte for fra 2001 til 2005. Han har også spilt for blant annet FK Moskva (2008−09) og Dinamo Moskva (2010−12).

## Landslaget
7. oktober 2011 fikk han sin første landskamp for .

Han har også spilt for det russiske landslaget siden 2011 og ble tatt ut i troppen til VM i 2014 i Brasil.

Han ble tatt ut i s EM-tropp til EM i Frankrike 2016.

Han ble tatt ut i s tropp til FIFA Confederations Cup 2017 i Russland.

Han ble tatt ut i s tropp til VM i fotball 2018 i Russland.

## Referanser


## Eksterne lenker
*
Methodist Episcopal Church

**The Methodist Episcopal Church** var et metodistisk kristent trossamfunn stiftet i Baltimore i  USA i 1784. 

I 1844 bestemte Methodist Episcopal Church at en biskop som eide to slaver måtte frigi dem, eller forlate sitt embede. Hvite sørstatsmedlemmer som motsatte seg denne beslutning brøt da med kirken og dannet Methodist Episcopal Church, South.

I 1939 forente de to grenene av kirken seg igjen og sammen med Methodist Protestant Church dannet de Methodist Church.

I 1968 gikk Methodist Church i sin tur sammen med Den evangeliske forente brødrekirke og dannet United Methodist Church.
Sven Anton Holmsen

**Sven Anton Holmsen** (født 20. september 1934 i Oslo, død 27. desember 2001) var en norsk veiingeniør, bistandsarbeider og direktør i Direktoratet for utviklingssamarbeid (Norad) som også var ambassadør.

Han studerte til bygningsingeniør i 1958 ved Eidgenössische Technische Hochschule Zürich i Sveits, før befalsskole på Hvalsmoen ved Hønefoss. Derpå var han geotekniker i *Elektro-Wat* i Zürich, leder for geotekniske avdeling i firmaet *Alf Knoph* i  Oslo, før han var sersjant i Ingeniørvåpenet. Etter en tid som vegingeniør i firmaet *Chr. Ostenfeldt & Jønson* i Ghana var han ett år fra 1962 til 1963 i *Elektro-Watt* i  Zürich. 

Han jobbet fra 1963 som prosjektleder for vei- og trafikkavdeling i Norconsult, et ingeniørfirma i Oslo. Der endte han som daglig driftsleder innen planlegging av samferdsel og fra 1974 til 1976 som direktør. Han var også ved Akershus vegkontor. Senere ble han tilsatt i Vegdirektoratet der han ble sjef for planavdelingen, før han ble tilsatt i Norad, siden 1986 som assisterende direktør. Fra 1995 til 1998 var han ambassadør ved Norges ambassade i Addis Abeba i Etiopia, med sideakkreditering til nabolandet Eritrea og til Djibouti og Somalia. Fra 1998 var han spesialrådgiver for UD en tid. Han døde i 2001.

På lokalplan i Aurskog var han med på fotballaget, han var formann i Senterpartiet fra 1975 til 1977, en tid medlem av kommunestyret i Aurskog-Høland og diverse kommunale råd og styrer. Nasjonalt var han formann i president i Norske Sivilingeniørers Forening (i dag *Tekna*) fra 1986 til 1990. Fra 1984 til 1986 hadde han vært i styret for Ingeniørforlaget.

## Referanser
Enner Valencia

**Enner Remberto Valencia Lastra** (født 4. november 1989) er en ecuadoriansk fotballspiller som spiller for den tyrkiske klubben Fenerbahçe SK.

Han har tidligere spilt for den ecuadorianske klubben Emelec og den meksikanske klubben Pachuca. Han debuterte for det ecuadorianske landslaget den 12. februar 2012 i en treningskamp mot Honduras. Etter Christian Benítez sitt bråe dødsfall ble Valencia i større grad brukt som spiss på landslaget. Han scoret sitt første landslagsmål mot Honduras i en treningskamp den 19. november 2013, en kamp som endte 2-2. 

## Landslaget
Han ble tatt ut i den ecuadorianske VM-troppen til fotball-VM i Brasil 2014. Han debuterte i VM i Ecuadors åpningskamp mot Sveits den 15. juni. De tapte kampen 1-2 og Valencia scoret Ecuadors eneste mål. I Ecuadors andre kamp scoret han begge målene når Honduras ble slått 2-1.

Han ble tatt ut i s tropp til VM i fotball 2022 i Qatar.

## Referanser


## Eksterne lenker
* 
* Ecuafutbol.org – Spillerprofil
Jean-Paul Boëtius

**Jean-Paul Boëtius** (født 22. mars 1994) er en nederlandsk fotballspiller som fra den 30. juni 2023 er klubbløs.

Han debuterte for Feyenoord med å score mot  i en ligakamp den 28. oktober 2012. 

Han har sagt at han har vært  supporter helt siden han var liten og at den nederlandske spissen Roy Makaay var idolet hans når han var liten. Den nederlandske fotballspilleren Urby Emanuelson er søskenbarnet hans.

## Landslaget
Han fikk sinn første innkalling til det nederlandske landslaget den 6. mars 2013, bare 18 år gammel. Et år senere, den 5. mars 2014, debuterte han for  i en treningskamp mot , en kamp de tapte 2-0. Boëtius ble tatt ut i den nederlandske bruttotroppen til VM-2014 i Brasil, men han kom ikke videre til 23-mannstroppen.

## Referanser


## Eksterne lenker
* 
* http://www.feyenoord.com/pages/newsdetail.aspx?contentcode=20121028_verslag_ajax
* Voetbal International profile 
* Netherlands U17 profile på OnsOranje
* Netherlands U19 profile på OnsOranje
* Netherlands U21 profile på OnsOranje
Quincy Promes

**Quincy Anton Promes** (født 4. januar 1992) er en nederlandsk fotballspiller som spiller for den russiske klubben FK Spartak Moskva.

Han har tidligere spilt for de nederlandske klubbene Twente og Go Ahead Eagles, derav sist nevnte på utlån. 

Promes ble toppscorer i den russiske toppserien sesongen 2017–18 med 15 mål.

I juni 2023 ble han dømt til 18 måneders fengsel for å ha knivstukket fetteren sin i kneet i 2020.

I februar 2024 ble han dømt til seks års fengsel for sin rolle i en sak som omhandlet innførsel av 1360 kilo kokain i januar 2020.

## Landslaget
Den 5. mars 2014 debuterte han for det nederlandske landslaget i en treningskamp mot Frankrike, en kamp de tapte 2-0. Han ble tatt ut i den nederlandske bruttotroppen til fotball VM-2014 i Brasil, men han kom ikke videre til 23-mannstroppen.

Han ble tatt ut i s EM-tropp til EM i fotball 2021.

## Referanser


## Eksterne lenker
* 
* Voetbal International profile 
* Netherlands U21 stats  på OnsOranje
Anthony Lopes

**Anthony Lopes** (født 1990) er en franskfødt portugisisk fotballspiller som spiller for den franske klubben . 

## Landslaget
Han ble innkalt av det portugisiske landslaget for første gang i september 2013. Han ble tatt ut i den portugisiske bruttotroppen til fotball VM-2014 i Brasil, men kom ikke videre til 23-mannstroppen.

Han ble tatt ut i s EM-tropp til EM i Frankrike 2016.

Han ble tatt ut i s tropp til VM i fotball 2018 i Russland.

Han ble tatt ut i s EM-tropp til EM i fotball 2021.

## Referanser


## Eksterne lenker
* 
* 
* Stats and profile at Zerozero
* Stats at ForaDeJogo
Carsten Boe

**Carsten Lauritz Boe** (født 1970) er en norsk jazzmusiker, gitarspiller og låtskriver. Han er leder av bandet *Carsten Boe Trio* sammen med Axel Viale fra Oslo String Swing Artillerie og bassisten Svein Aarbostad.

Boe har tidligere spilt i flere band, blant annet Oslo String Swing Artillerie, Ola Kvernberg og Hot Club de Norvege. Han har også spilt for artister som Thomas Dybdahl, Madrugada og Sivert Høyem. Han har siden høsten 2013 arbeidet som norsklærer ved Kuben videregående skoles tilbud for minoritetsspråklige elever.

## Carsten Boe Trio
I 2009 gav trioen ut albumet «Below Zero», et album som i avisen Dag og Tid ble kåret til en av Norges fem beste plater det året. I juli 2010 spilte Carsten Boe Trio som det første helnorske string swing band i USA. Det er et opprinnelig europeiske jazzuttrykk som også kalles *jazz manouche*.

## Diskografi
;Album
**[[Below Zero]]* (2009)
**[[Roundup]]* (2010)
### 5:56
**[[5:56 (album)|5:56]]* (2001)
**[[The Athletic Sessions]]* (2002)
### Oslo String Swing Artillerie
* *[[Swing 05]]* (2005)
### Deltar på
* Zerener: *[[Make it to the Border]]* (1995)
* Johnny Cash-hyllest: *[[We Walk the Line &ndash; Inside a Norwegian Prison &ndash; A Tribute to Johnny Cash]]* (2004)
* Paal Flaata: *[[Rain]]* (2005)
* Djangofestivalen: *[[Django Festival 4]]* (2006)
* NorskAmerikaner: *[[Cowboy & indianer Sessions Vol. 1]]* (2007)
* Per Frydenlund med Frender: *[[Tristeza og Happy Hour &ndash; Stringswing på norsk]]* (2011)

## Referanser
Associate professor

***Associate professor*** er en akademisk stillingstittel med noe ulik bruk i henholdsvis «det amerikanske systemet» og «samveldesystemet». I USA er det en stilling mellom *assistant professor* og *professor*, og tilsvarer omtrent en norsk førsteamanuensis. Det brukes i Norge også som oversettelse for tittelen førsteamanuensis. I noen land som ellers bruker et britisk stillingshierarki, herunder en rekke samveldestater som Australia, New Zealand, Sør-Afrika, India, Malaysia m.fl., samt i Irland, med *lecturer* (tilsvarende universitetslektor), *senior lecturer* (tilsvarende førsteamanuensis) og *professor*, brukes *associate professor* om en stilling mellom *senior lecturer* (førsteamanuensis) og *professor*, og tilsvarer stillingen *[[reader]]* i Storbritannia og andre samveldestater. Denne stillingen tilsvarer det som i kontinental-Europa tradisjonelt kalles *professor extraordinarius* og kan anses som likeverdig med den tradisjonelle norske dosentstillingen (frem til 1985) og med den nåværende norske professorstillingen. I Sverige blir den akademiske tittelen dosent som regel oversatt som enten *associate professor* eller *reader*, mens den lavere tittelen *[[Lektor#Danmark_og_Sverige|universitetslektor]]* (tilsvarende norsk førsteamanuensis) oversettes som senior lecturer.

Enkelte universiteter i samveldestater har gått over til et amerikanskinspirert stillingshierarki. F.eks. endret University of Western Australia stillingsbetegnelser i 2009, slik at *lecturers* nå kalles *assistant professors*, *senior lecturers* nå kalles *associate professors*, *associate professors* nå kalles *professors* og *professors* nå kalles *Winthrop professors*.

## ''Associate professor'' i ulike systemer

## Referanser
CAF

**CAF** kan vise til:

* Confédération africaine de football, den afrikanske fotballkonføderasjonen
* Construcciones y Auxiliar de Ferrocarriles, spansk produsent av jernbanemateriell
* Canadian Armed Forces, det canadiske forsvaret
* Canadian Air Force, det canadiske flyvåpenet
* Landkoder for Den sentralafrikanske republikk:
** ISO 3166-1 alfa-3-kode
** IOK-landskode (Den sentralafrikanske republikk under OL)
*CAF, Linjeforeningen for Bevegelsesvitenskap og Samfunns- og idrettsvitenskap ved NTNU i Trondheim
Norges ambassade i Addis Abeba

**Norges ambassade i Addis Abeba** huser den norske ambassadør til landet Etiopia. Den ligger i Mekanisa, et område i bydelen Nifas Silk-Lafto sørvest i Addis Abeba (grunnlagt 1883). Ambassaden huser også det danske og grønlandske generalkonsulat. De deler litt på det.

Diplomatiske forbindelser mellom Norge og Etiopia ble etablert i 1948.   Visstnok etter at Kong Haakon (1872–1957) og Haile Selassie I av Etiopia (1892–1975) hadde blitt venner under den andre verdenskrig da begge var i eksil i London.

I oktober 1948 ankom minister Irgens fra Kairo for å overlevere sine akkreditiver til keiser Selassie. Fra 1948 til 1995 var Norge kun representert med en sendemann som var stasjonert enten ved Norges ambassade i Kairo i Egypt, eller Norges ambassade i Nairobi i Kenya, med en sideakkreditering til Addis Abeba.  Her i byen var det forøvrig konsulat frem til 1970 da det ble til et generalkonsulat.  I 1991 overtok Det etiopiske folks revolusjonære demokratiske front makten i det marxiststyrte Etiopia etter Sovjetunionens fall. Høsten 1991 fikk således Norge egen ambassade i byen, men det tok til 1995 før første ambassadør kom til for å bo.
## Sendemenn
*1948–1953 Carl Marcus Francis Irgens fra Kairo
*1953–1960 Christian Prahl Reusch fra Kairo
*1960–1966 Fredrik Orvin fra Kairo
*1966–1973 Peter Martin Anker fra Kairo
*1974–1975 Tancred Ibsen jr. fra Kairo som spesialattaché
Selassie ble avsatt i 1974
*1975–1982 Rudolf Kristian Andersen fra Nairobi
*1982–1987 Paal Bog fra Nairobi
*1988–1990 Niels Lauritz Dahl fra Nairobi
Dahl ble utvist fra Nairobi i 1990 og Kairo overtok.
*1991–1992 Knut Mørkved fra Kairo
*1992–1995 Per Thelin Haugestad fra Kairo
Fra høsten 1991 var det egen ambassade i Addis Abeba, men først i 1995 kom her egen ambassadør
*1995–1998 Sven Anton Holmsen
*1998–2002 Oskar Sigurdur Oskarsson
*2002–2006 Mette Ravn
*2006–2010 Jens-Petter Kjemprud
*2010–2014 Odd-Inge Kvalheim
*2014– Andreas Gaarder
## Referanser

## Eksterne lenker
* https://web.archive.org/web/20070810115747/http://www.norway.org.et/ offisielt nettsted
Viktor Fajzulin

**Viktor Igorevitsj Fajzulin** (russisk: Виктор Игоревич Файзулин, født 22. april 1986) er en russisk tidligere fotballspiller.

Han har siden 2012 også spilt kamper for det russiske landslaget og ble tatt ut i troppen til VM i 2014 i Brasil.

Han var elev ved en idrettsskole (CYSS) i sin hjemby Nakhodka og begynte sin profesjonelle fotballkarriere med Okean Nakhodka. Senere spilte han for SKA-Energija og Spartak Naltsjik. I desember 2007 skrev Fajzulin under en kontrakt som bindet ham til Zenit St. Petersburg i tre år. Han fornyet i desember 2012 sin kontrakt med Zenit St. Petersburg frem til 2016. 

Fajzulin har per 6. juni 2014 spilt 19 kamper for det russiske landslaget, som han debuterte for 15. august 2012 i en vennskapskamp mot Elfenbenskysten. Han scoret sitt første landslagsmål i sin neste kamp, en VM-kvalifiseringskamp mot Nord-Irland 7. september 2012. Han scoret igjen i påfølgende kamp, som var en annen VM-kvalifiseringskamp mot Israel 11. september 2012.

## Referanser
 

## Eksterne lenker
*
Andrej Jesjtsjenko

**Andrej Olegovitsj Jesjtsjenko** (russisk: Андрей Олегович Ещенко, født 9. februar 1984) er en russisk fotballtrener og tidligere fotballspiller som er assistenttrener for FK Spartak Moskva.

Han ble kjent etter sitt korte opphold i klubben Dynamo Kyiv i 2006. Han klaget om problemer med å følge og tilpasse seg de strenge fysiske spillerkravene satt av styret i Dynamo Kyiv, og det til tross for at han ble betraktet som en førstelagsspiller i løpet av hele oppholdet i klubben. Dynamo Kyiv-ledelsen valgte i sin tur å låne ut Jesjtsjenko til sin samarbeidsklubb Dinamo Moskva i Russland. 

Jesjtsjenko ble i oktober 2012 kåret til månedens beste spiller i FK Lokomotiv Moskva. 

Han har per 6. juni 2014 spilt tolv kamper for det russiske landslaget, som han debuterte for 11. september 2012 i en VM-kvalifiseringskamp mot Israel. Han ble 2. juni 2014 tatt ut i den russiske troppen til VM i 2014 i Brasil. 

## Referanser


## Eksterne lenker
* 
* Spillerprofil og statistikk − footballdatabase.eu 
* Spillerprofil − worldfootball.net
Lars Lystad

**Lars Lystad** er navnet til flere personer:

* Lars Lystad (journalist) (f. 1944), sportskommentator og journalist i NRK
* Lars Lystad (orienteringsløper), flere ganger norsk mester i skiorientering
Los Osos Polares

**Los Osos Polares **er en norsk tangokvintett fra Trondheim. Gruppa spesialiserer seg i vokal argentinsk tangomusikk og spiller et bredt repertoar tangomusikk, fra de gamle klassikerne som Troilo og Pugliese og til Piazzollas avantgardistiske komposisjoner og Ferrers lyrikk. Gruppa har en autentisk besetning bestående av sang, fiolin, bandoneon, piano og kontrabass.

## Gruppas historie
Ingrid Nyhus dannet gruppa som en del av hennes utøvende mastergrad ved Institutt for musikk i Trondheim 2009. De fire instrumentalistene har bred tangobakgrunn, blant annet fra gruppene Tangueros del Norte, Britt Synnøve Johansens *Skyt meg med tre roser*, *Tango Ensillado* og rikskonsertforestillingen *!Tango!*. «Los Osos Polares» er spansk for «Isbjørnene» og er ment som en symbolsk, nordisk kontrast til den argentinske tangoens ildfulle og temperamentsfulle klisjéer. Kvintettens repertoar er arrangert av pianist Håkon Magnar Skogstad. Los Osos Polares har turnert over store deler av Norge siden oppstarten i 2009. Debutalbumet *Pasión Polar* ble utgitt av Øra Fonogram i 2013.

## Medlemmer
* Ingrid Nyhus (1965) – sang
* Rannveig Ryeng (1988) – fiolin
* Åsbjørg Ryeng (1992) – bandoneon
* Håkon Magnar Skogstad (1989) – piano
* Ole Herman Schøyen Sjölin (1990) – kontrabass

## Diskografi
* *Pasión Polar*, utgitt av Øra Fonogram i 2013

## Eksterne lenker
* Musikkvideo: «Yo Soy Maria»
* Los Osos Polares offisielle Facebook-side
* Anmeldelse fra ''Sunnmøringen''
* Anmeldelse fra ''Storfjordnytt''
* Anmeldelse fra ''Tidens Krav''
RAF Transport Command

**RAF Transport Command** var i en periode navnet på organisasjonen som kontrollerte transportflyene til Royal Air Force.

Organisasjonen oppsto som Atlantic Ferry Organisation (Atfero) i 1940. 20. juli 1941 ble organisasjonen omdøpt til Ferry Command, før den fra 1943 fram til 1967 het Transport Command.

Kommandoen drev hovedsakelig fergeflyging av bombe- og transportfly fra flyfabrikker i USA og Canada til RAFs flystasjoner både i Storbritannia og andre steder i det britiske imperiet. Den var også involvert i tauing av glidefly, som i forbindelse med invasjoner og landsettinger fraktet utstyr og soldater.

## Referanser
Sånne som oss

***Sånne som oss*** er Frode Gryttens debutstykke som dramatiker. Prosjektet har sitt utspring i Frode Gryttens interesse for forstadskulturen i Loddefjord, og for John Olav Nilsens musikk. Forestillingens akse er et familiedrama med tre generasjoner på scenen. John Olav Nilsens sangunivers flettes inn i historien.

Stykket ble første gang satt opp ved Den nationale scene i Bergen våren 2014. Regissør var Lasse Kolsrud, scenograf var Carle Lange, mens John Olav Nilsen var komponist. Musikkarrangement og musiker var Thea Hjelmeland, lysdesigner Morten Reinan og dramaturg Solrun Toft Iversen. 

## Referanser
RAF Aldergrove

**RAF Aldergrove** er en forhenværende Royal Air Force flystasjon lokalisert 29 km (18 miles) nord-nordvest av Belfast i Nord-Irland. Flybasen ble opprettet i 1918 og nedlagt i 2009. Flystasjonen delte rullebaner med Belfast lufthavn.

## Litteratur

* Docherty, Tom. *Ours to Hold: RAF Aldergrove at War, 1939-1945*. Cowbit, Spalding, Lincolnshire, UK: Old Forge Publishing, 2008. ISBN 978-1-906183-03-5

## Eksterne lenker
* 
* Nettside om RAF Aldergrove fra The National Archives (engelsk)
* «Rare RAF Aldergrove film from World War Two found in attic», artikkel fra BBC, 1.  april 2014
Hōnen

**Hōnen** (japansk: 法然, født 13. mai 1133 i Kume, Mimasakaprovinsen (idag del av prefekturet Okayama), Japan, død 29. februar 1212 i Kyōto, Japan) var en japansk religiøs reformator og buddhist. I 1175 grunnla han den mahāyāna-buddhistiske skolen Jōdo-shū, som er den japanske avleggeren av det rene land. Den relaterte skolen Jōdo Shinshū («det sanne rene land») betrakter han som sin syvende patriark.

Hōnen var munk ved Tendai-shū, men ble misfornøyd med denne retningen fordi han søkte etter en praktisering av buddhismen som alle kunne følge i «Lovens siste dager» eller *Mappo*. Etter å ha oppdaget tekstene til den kinesiske buddhisten Shan-tao, begynte han å forkynne gjenfødelsen i det rene land til Amitābha. Dette skulle skje ved å praktisere nembutsu, eller messingen av Amitābhas navn.

Hōnen samlet en stor skare av både tilhengere og kritikere. Keiser Tsuchimikado sendte ham og hans tilhengere i eksil i 1207 etter en hendelse hvor to av hans disipler var involvert og som medførte forfølgelse fra innflytelsesrike buddhistiske samfunn. I 1211 ble han benådet og fikk returnere til Kyōto, hvor han bodde for en kort tid frem til sin død.

I 1198 forfattet han sitt *[[magnum opus]]* om det rene land: *[[Senchaku hongan nembutsushū]]* (選択本願念仏集) eller *«utvalgte avsnitt om nembutsu i den opprinnelige ed».* Den eneste andre etterlatenskap fra Hōnen er hans siste testamente fra 1211, *Ichimai-kishōmon* (一枚起請文) eller «Et-ark dokumentet».

## Tidlige år
Hōnen ble født den 13. mai 1133 i en prominent familie i byen Kume i  Mimasakaprovinsen. Hans opprinnelige navn var Seishimaru, oppkalt etter bodhisattvaen Seishi (sanskrit: *[[mahasthamaprapta|mahāsthāmaprāpta]]*). Faren var Uruma no Tokikuni, en lokal embedsmann som hadde politimyndighet i området. Moren var tunguser og av Hada-klanen, og kunne spore sine forfedre tilbake til kjøpmenn av silke i Kina.

I 1141 ble faren myrdet av Sada-akira, en embedsmann som var blitt sendt av keiser Horikawa for å styre provinsen. Det sies at Tokikunis siste ord til sønnen var: *«Ikke hat fienden, men bli en munk og be for meg og din forløsning»*.

## Noter



## Referanser


## Litteratur
*
*
Lars Lystad (journalist)

**Lars Lystad** (født 1944) er en norsk journalist og sportskommentator som var ansatt i NRK-sporten fra 1983 til han gikk av med pensjon i 2015.

Lystad er lærerutdannet og arbeidet som lærer i 13 år, fram til 1979. Han var aktiv i orienteringsmiljøet i Sarpsborg og fikk jobb som treningskonsulent i Norges Orienteringsforbund.  

Han startet sin karriere i radiosporten i 1983 (fast fra 1986) og var her frem til han i 1991 ble hentet over til NRK Sport på TV. Han ble NRKs alpinkommentator etter Knut Th. Gleditsch fra sesongen 1991–1992. Fra Sommer-OL 1992 kommenterte han friidrett sammen med Karen-Marie Ellefsen i mer enn tjue år. Her overtok han etter Knut Bjørnsen. I radiosporten kommenterte Lystad langrenn, hopp, ishockey, padling, fotball og orientering.

## Referanser


## Eksterne lenker
*
Ingrid Morken

**Ingrid Morken**  (født 3. april 1942) , er høyskolelektor, kulturformidler og fagbokforfatter.

Hun er utdannet cand. philol. med hovedfag i drama, film og teater fra Universitetet i Trondheim, og var i 1979 Fulbrightstipendiat ved University of  California, Santa Barbara.
Fra 1972 til 1987 underviste hun i drama, medier og kommunikasjon ved Hamar lærerhøgskole.  I 1987-1989 var hun rektor ved Kvinneuniversitetet i Løten, og sammen med Berit Ås og andre kvinnesaksforkjempere var hun med på å utvikle studietilbud og forskningsprosjekter der målet var undervisning og formidling bygget på feministiske verdier og  resultater av kvinneforskningen.

Hun var høyskoledirektør i Hedmark 1989 – 1994, i internasjonal direktør ved Høgskolen i Hedmark 1994 - 1999, og generalsekretær i FN-sambandet 1999 – 2004.

Som seniorekspert for FN har hun gjennomført oppdrag i Midtøsten, og var i perioden 2000 – 2004 medlem i den norske UNESCO-kommisjonen. 

Til stemmerettsjubileet i 2013 laget hun for NRK radio  programserien ”Driftige damer” og en biografisk serie om Kirsten Flagstad. I 2014 en jubileumsserie om Alf Prøysen.

## Bibiografi
* 1982:	De beste bildene. ”Hørespillet i barnetimen var- ” Hovedoppgave UiT
* 1985:	Drama i oppdragelse og undervisning. Fagbok. TANO
* 1987:	Radio og video med barn, et forsøk med 6-åringer. Rapport Hamar lærerhøgskole
* 1989:	Radio og video med barn. Fagbok. Universitetsforlaget
* 2003:	Drama og teater i undervisning. Fagbok. Universitetsforlaget
* 2003:	Kjære Berit, festskrift til 75-årsdagen. Kondor AS forlag
* 2007:	Velkommen inn. Rapport om mentornettverk. Kvinneuniversitetet, IMDI
* 2008:	Det var en gang. Kvinneuniversitetet 25 år. Jubileumsskrift. Oplandske Bokforlag
* 2010:	Dagar, draum og dikt. Biografi om Esther Mæhle. Kolofon Forlag
* 2012:	Brennande nesler. Teatermanus om Hulda Garborg. Det Norske Teatret. (sammen med Barthold Halle).

## Referanser
Petter Osmundsen

**Petter Osmundsen** (født 2. januar 1967) er en norsk økonom. Han er professor i petroleumsøkonomi ved Institutt for industriell økonomi, risikostyring og planlegging ved Universitetet i Stavanger. 

Osmundsen tok mastergrad i 1989 fra Norges Handelshøyskole (NHH) i Bergen. Så begynte han på en doktorgrad som var ferdig i 1994. I periode i 1992 til 1993: Boston, USA (MIT).  Gjennom sin virksomhet erverver oljeselskaper privat informasjon, det vil si informasjon myndighetene ikke har adgang til. Slik asymmetrisk informasjon skaper spesielle utfordringer innen regulering og skatteutforming. Dette var tema for Osmundsen i doktorgraden, der han brukte Principal–agent-teori.

Etter doktorgraden var fullført forsket han samme sted (NHH), i samme forskermiljøet før han ble 1. amanuensis i 1997. Fra 1998 har han jobbet ved Høgskolen i Stavanger (siden 2004:  Universitetet i Stavanger). Fra 2002 ble han professor i petroleumsøkonomi, og fra 2004 ble jobben til Universitetet i Stavanger.  men har han fremdeles en stilling hos NHH. Han har mottatt flere priser, blant annet 2001 Formidlingsprisen fra oljeselskapet Philips i 2001, Formidlingsprisen fra Stavanger Forum i 2007, Lyseprisen fra Lyse-konsernet i 2010 og i 1012 NPF-prisen fra Norsk Petroleumsforening

## Referanser


## Eksterne lenker
M114

**M114** var en tauet 155&nbsp;mm haubits produsert i USA fra 1941 til 1953. M114 finnes i flere varianter og den har vært i bruk i svært mange land, inkludert Norge. Den opprinnelige betegnelsen på kanonen var **M1**. M114 er typebetegnelsen brukt etter 1962.

Norge mottok et antall M114 som en del av den amerikanske våpenhjelpen på 1950-tallet. I perioden 1988–1990 ble 48 av disse ombygget med blant annet et lengre løp (L/39, dvs løpslengden er 39 ganger kaliberet) og fikk da betegnelsen M114/39. Ombyggingsprosjektet var et samarbeid mellom Norge, Danmark og Nederland og hadde en nederlandsk hovedentreprenør. M114/39 kunne bruke granater med samme ballistiske egenskaper som M109A3GN. M114 var i bruk av stående styrker i Hæren frem til rundt 1969 da man anskaffet 126 M109A3G selvdrevne haubitser, men M114 ble beholdt i mobiliseringsforsvaret til dette ble avviklet.

## Se også
* M101 105&nbsp;mm lett felthaubits
* M198 155&nbsp;mm middelstung felthaubits

## Referanser
* 
* 

## Eksterne lenker
*
Børsloven

**Børsloven** (fullt navn: **lov om regulerte markeder**) var en norsk lov som hadde til formål å legge til rette for effektive, velordnede og tillitvekkende markeder for finansielle instrumenter.

Loven ble vedtatt 29. juni 2007 og trådte i kraft 1. november samme år.

Børsloven kom til anvendelse på virksomhet som regulert marked i Norge, det vil si autoriserte foretak som beslutter opptak til handel av finansielle instrumenter på markedet, og som organiserer et multilateralt system for omsetning av noterte instrumenter i samsvar med handelsregler fastsatt av markedet selv. Dessuten gjaldt loven virksomhet som norsk regulert marked driver i utlandet gjennom filial eller ved grenseoverskridende virksomhet.

Lovens kapittel 6 gjaldt kun for regulerte markeder som er børser, det vil si regulert marked med særskilt tillatelse fra Finansdepartementet.

I juni 2018 ble loven vedtatt opphevet.

## Referanser


## Eksterne lenker
* Lovdata
Lov om undersjøiske kabler

**Lov om undersjøiske kabler** (fullt navn: **lov om beskyttelse av undersjøiske kabler og rørledninger utenfor sjøterritoriet**) er en norsk lov som regulerer forhold rundt undersjøiske kabler og rørledninger utenfor sjøterritoriet.

Loven gir bestemmelser om hvem som skal bære reparasjonsomkostningene dersom det i forbindelse med nedleggelse eller reparasjon av en kabel eller rørledning forårsakes brudd eller skade på en annen kabel eller rørledning. Videre har loven regler om at fartøyer og deres fiskeredskaper skal holdes i avstand fra fartøy som holder på å sette istand telegrafkabler og fra ankerbøyer som brukes til å angi telegrafkablers beliggenhet.

Det følger av lovens paragraf&nbsp;4 at skipseiere som kan godtgjøre å ha ofret et anker, garn eller annet fiskeredskap for å unngå å gjøre skade på en undersjøisk telekabel, skal holdes skadesløs av telekabelens eier.

## Referanser


## Eksterne lenker
* Lovdata
Kunståret 2012

## Hendelser
* Guimarães og Maribor er europeiske kulturhovedsteder.
* Astana og Mary er kulturhovedsteder i Samveldet av uavhengige stater. Astana er også kulturhovedstad i den tyrkiske verden.
* Mars - Palm Springs Art Museum innvier et satellittmuseum i Palm Desert

* 1. mai - En av fire versjoner av "Skrik" av Edvard Munch selges hos Sotheby's i New York City for 119,9 millioner amerikanske dollar, dyreste summen noensinne for et kunstverk.
* 29. mai - Tate Britain meddeler at de har mottatt en donasjon på ni kunstverk, datert mellom 1960- og 90-tallet, fra Mercedes og Ian Stoutzkers private samlinger

* 18. juli - På Tate Modern i London, åpnes "The Tanks", etter renovering av Herzog & de Meuron
* 27. juli
** 08:12 - Martin Creeds *Work No 1197: All The Bells*. Alle klokker i Storbritannia ringer så raskt og høyt som mulig i tre minutter, i forbindelse med innvielsen av Sommer-OL 2012
** 21:00 - Framførelsen av *Isles of Wonder*, åpningsseremonien for Sommer-OL 2012 i London, regissert av Danny Boyle, begynner

* 12. august - Damien Hirsts representasjon av det britiske unionsflagget ved avslutningsseremonien for Sommer-OL 2012 i London. Es Devlin står for design og kreativ regissør samt koreograf er Kim Gavin

## Priser
* Thorvaldsenmedaljen: Kirsten Klein, billedkunstner og fotograf

## Verk

## Utstillinger
* 9. juni til 16. september - dOCUMENTA (13):den trettende documenta-utstillingen i Kassel
* 26. april til 1. juli - sjuende Berlinbiennale

## Dødsfall

## Bildegalleri

Odd_Børretzen.jpg|Odd Børretzen(1926–2012)


## Referanser


## Eksterne lenker
*
Jan Nepomnjasjtsjij

**Jan Aleksandrovitsj Nepomnjasjtsjij** (født 1990), ofte kalt **Nepo**, er en russisk sjakkspiller. Han ble russisk mester i sjakk i 2010. Han er rangert som den 8. beste spilleren i verden på FIDE-ratingen per mars 2022.

Nepomnjasjtsjij har sammen med 43 andre russiske elitesjakkspillere skrevet under på et opprop mot Russlands invasjon av Ukraina 2022.

Han kom på andreplass i VM i fischersjakk 2022 etter at han tapte mot Hikaru Nakamura i finalen.

Det lengste VM-sjakkpartiet i historien, målt i antall trekk, ble spilt mellom Magnus Carlsen og Jan Nepomnjasjtsjij i den 6. VM-matchen i Dubai 3. desember 2021. Partiet endte med seier til Carlsen etter 136 trekk – og 7 timer og 46 minutters spill.

## Fotnoter

## Referanser


## Eksterne lenker
* 
* 
*
Lov om møteplikt til Stortinget

**Lov om møteplikt til Stortinget** (fullt navn: **Lov om særlige Straffebestemmelser m.v. for Personer, som i Henhold til Grundlovens § 75 h indkaldes til at møde for Storthinget**) er en norsk lov som gjør det straffbart ikke å overholde plikt til å møte for Stortinget i henhold til §&nbsp;75&nbsp;h i Norges Grunnlov.

Det gjøres også straffbart å nekte å avgi forklaring for Stortinget når man har plikt til dette i medhold av Stortingets forretningsorden, og å nekte å bekrefte forklaringen med en høytidelig forsikring etter reglene i §&nbsp;141 i domstolloven.

Loven ble vedtatt 3. august 1897 og trådte i kraft umiddelbart.

## Referanser


## Eksterne lenker
* Lovdata
Steven Adams (fotballspiller)

**Steven Adams** (født 28. september 1989 i Tema i Ghana) er en ghanesisk profesjonell fotballspiller som spiller for den ghanesiske fotballklubben Aduana Stars. Han spiller som målvakt, og er også en del av . Han har spilt for flere andre klubber i sin karriere, blant annet Accra Hearts of Oak SC fra Ghana. 

Han ble tatt ut til Fotball-VM 2014 i Brasil .

## Referanser


## Eksterne lenker
*
Daniel Opare

**Daniel Tawiah Opare** (født 18. oktober 1990) er en ghanesisk fotballspiller som fra den 30. juni 2023 er klubbløs. Han er også en del av . 

Han har spilt for flere andre klubber i sin karriere, blant annet Porto, Besiktas, Real Madrid Castilla og Standard Liège. 

Han ble tatt ut til Fotball-VM 2014 i Brasil.

## Referanser


## Eksterne lenker
*
Emmanuel Emenike

**Emmanuel Chinenye Emenike** (født 10. mai 1987) er en nigeriansk fotballspiller som for tiden er klubbløs

I 2013 ble han kåret av *[[The Guardian]]* til en av verdens 100 beste fotballspillere. Han har siden 2011 også spilt for det nigerianske landslaget, og ble tatt ut i den nigerianske troppen til VM i 2014 i Brasil.

Han begynte sin profesjonelle fotballkarriere med Delta Force i 2007. Han har også spilt for andre kjente klubber slik som Karabükspor (2009−11) og Spartak Moskva (2011−13), samt for de sørafrikanske klubbene Mpumalanga Black Aces (2008) og Cape Town (2008−09).

## Referanser


## Eksterne lenker
* 
*  Spillerprofil − national-football-teams.com
*  Spillerprofil − espn.com
Grungstadfossen

**Grungstadfossen**, også skrevet **Grongstadfossen**, ligger i Høylandet kommune i Trøndelag. Fossen er en del av elva Nordåa, ca. 1,5 km vest for tettstedet Høylandet og 3 km nord for Grungstad. Fallhøyden er 75 meter.

I fossen var det kvernbruk på 1500-tallet og oppgangssager på 1700-tallet. Ei tømmerrenne for fløting ble bygd rundt 1860. Den sto i 15 år før den ble avløst av ei ny tømmerrenne samme sted. Restene av den ca. 300 meter lange renna var ennå synlig i 1991. Høylandet kommune bygde et kraftverk i Grungstadfossen som sto ferdig sommeren 1916. Det var i drift til kraftstasjonen brant ned 9. april 1940. Brannen skyldtes overbelastning av generatoren og overslag i maskineriet, og hadde ikke noe å gjøre med tyskernes angrep på Norge, som skjedde samme dag.

Nord-Trøndelag Elektrisitetsverk Energi søkte i 2009 om å få bygge nytt kraftverk i Grungstadfossen. NVE avslo søknaden i 2013 fordi kraftverket ville komme i konflikt med vassdragets verdi som nasjonalt laksevassdrag.

## Kilder
*Andreas Mørkved Romstad: *[http://urn.nb.no/URN:NBN:no-nb_digibok_2008071004080 Røtter og vinger - Livet på Høylandet]*. Nord-Trøndelag fylkeskommune, Steinkjer 1997. ISBN 82-91316-13-9 (en del av serien *[[Fotefar mot nord]]*, s. 6-7, digitalisert av Nasjonalbiblioteket)
*Karl L. Mørkved: *[http://urn.nb.no/URN:NBN:no-nb_digibok_2007060104059 Skogbruk og treforedling i Namdal - Historisk streiftog]*. F. Bruns Bokhandels Forlag, Trondheim 1949 (s. 58-60, digitalisert av Nasjonalbiblioteket)
*Natursti.net: Anders O. Hammer forteller om Grongstadfossen (video, besøkt 21. juni 2014)
*Namdalsmuseet: Fløtningsinnretninger langs Namsenvassdraget  (skrevet av Geir A. Grøtan, 1991, besøkt 21. juni 2014)
*Norges vassdrags- og energidirektorat: Grongstadfossen kraftverk (18. februar 2013, besøkt 21. juni 2014)
**Fullstendig vedtak (18. februar 2013)
Mohammed Rabiu

**Mohammed Rabiu** (født 31. desember 1989) er en ghanesisk fotballspiller som fra 31. desember 2020 er klubbløs.

Han spiller som defensiv midtbanespiller, og er også en del av . Han har spilt for flere andre klubber i sin karriere, blant annet Évian og Xerez. 

Han ble tatt ut til Fotball-VM 2014 i Brasil .

## Referanser


## Eksterne lenker
*
John Boye

**John Boye** (født 23. april 1987) er en ghanesisk fotballspiller som fra 30. juni 2021 er klubbløs.

Han spiller i forsvar, og er også en del av . Han har spilt for flere andre klubber i sin karriere, blant annet Heart of Lions fra Ghana. 

Han ble tatt ut til Fotball-VM 2014 i Brasil.

## Referanser


## Eksterne lenker
*
Flaggloven

**Flaggloven** (fullt navn: **Lov om Norges Flag**) er en norsk lov som bestemmer Norges handelsflagg og når det skal benyttes.

Loven ble vedtatt 10. desember 1898 og trådte i kraft 15. desember 1899.

Paragraf&nbsp;1 i flaggloven bestemmer at Norges handelsflagg (*koffardiflagg*) skal være et høyrødt, med et mørkeblått, og av en hvit kant innfattet kors, i fire rettvinklede firkanter avdelt flagg.

Bredden på flagget skal forholde seg til dets lengde som 16 til 22. De to firkantene som er nærmest flaggstangen når seilet heises fra mesanen, skal være kvadrater og hver av dem innta 6/16 av flaggets bredde og 6/22 av dets lengde, mens de to ytterste firkantene ved en like bredde skal innta 12/22 av flaggets lengde. Bredden av det blå korset skal utgjøre 2/16 av flaggets bredde eller 2/22 av dets lengde og bredden av den hvite kant 1/16 av flaggets bredde eller 1/22 av dets lengde.

Det følger av lovens paragraf&nbsp;2 at flagget skal benyttes på handelsfartøyer når de i utenlandsk havn ønsker å få beskyttelse og bistand av ambassadører, konsuler eller handelsagenter.

Endelig fastsetter loven at det på statens offentlige bygninger samt post- og tollfartøyer skal benyttes samme flagg med splitt og tunge, dog slik at på post- og tollflaggenes også anbringes et hvitt felt med ordene «Post» eller «Told» med krone over.

## Referanser


## Eksterne lenker
* Lovdata
Stephanie L. Kwolek

**Stephanie Louise Kwolek** (født 31. juli 1923 i New Kensington i Pennsylvania, død 18. juni 2014 i Wilmington) var en amerikansk kjemiker som oppfant kevlar. Oppfinnelsen ble gjort i 1964 mens hun arbeidet for DuPont, der hun var ansatt 1946-1986. I 1986 ble hun tildelt *National Medal of Technology*.

Etter at Stephanie i 1946 ble uteksaminert som kjemiker fra *Margaret Morrison Carnegie College*, ville hun egentlig studere medisin. For å finansiere dette, begynte hun hos DuPont. Hun skulle der forske på bedre syntetiske fibre for dekkindustrien, og det var slik hun hendte opp med kunsfiberet kevlar (Aramids).

Ved eksperimentering med aromatiske polyamider oppdaget hun i 1965 deres likvidkrystalline egenskaper.

## Litteratur
* 

## Referanser
Banansplitt

**Banansplitt** (av engelsk **banana split**, «splittet banan») er en dessert laget ved at en banan blir delt på langs og servert med is og krem. Variasjoner forekommer, men en tradisjonell banansplitt serveres med vanilje- og jordbæris, iblant også sjokoladeis, plassert i rad mellom de to halvdelene av bananen, med hakkede nøtter og sjokoladesaus som garnityr.

Retten ble funnet opp i 1904 av David Evans Strickler, en apoteker i Latrobe i Pennsylvania i USA.

## Referanser

## Eksterne lenker
*
CFB Goose Bay

**CFB Goose Bay** er en flybase for Royal Canadian Air Force (RCAF) opprettet i 1941 ved Happy Valley-Goose Bay i provinsen Newfoundland og Labrador i Canada. Bakgrunnen for etableringen av basen var andre verdenskrig og behovet for overføring av store antall fly til Storbritannia fra flyfabrikker i USA og Canada. Rullebaner og bygg for basen ble klargjort på rekordtid, allerede noen måneder etter at lokalisering var bestemt var basen klar for bruk.

Under den kalde krigen ble basen benyttet av fly fra USAs Strategic Air Command (SAC) og ble da benevnt som  Goose AFB. De første amerikanske atomvåpen i Canada ble plassert der i 1950 da SAC stasjonerte 11 Fat Man atombomber ved Goose AFB. 

CFB Goose Bay benyttes fremdeles av Royal Canadian Air Force som en luftforsvarsbase og brukes blant annet av medlemmer av NATO for taktisk flytrening i Canada. Flybasens primære bruker er RCAF 5 Wing, til vanlig omtalt som 5 Wing Goose Bay. Flyplassen benyttes også for sivil trafikk og den sivile delen har navnet Goose Bay Airport.

## Litteratur
* Carr, William G.: *Checkmate in the North.* MacMillan, Toronto, 1944.
* Christie, Carl A.: *Ocean Bridge.* University of Toronto Press, 1995.
* Hansen, Chris: *Enfant Terrible: The Times and Schemes of General Elliott Roosevelt*. Able Baker, Tucson, 2012.

## Eksterne lenker
* 5 Wing Goose Bay – offisielt nettsted (engelsk)
* Goose Bay Airport – offisielt nettsted (engelsk)
Jurij Danilov

**Jurij Nikiforovitsj Danilov** (russisk: Юрий Никифорович Данилов; født 25. august 1866 i Kiev, død 2. september 1937 i Paris) var en russisk offiser.

Danilov ble offiser ved artilleriet i 1884, generalstabsoffiser i 1894, oberst i 1903, generalmajor i 1909, generalløytnant i 1913 og general i infanteriet i 1915. 

Danilov var 1906-1908 sjef for 166. infanteriregiment, 1908-1909 overkvartermester og 1909-1914 generalkvartermester i generalstaben (*Stavka*) - og var dermed den tredje høyeste i det militære hierarki etter keiser Nikolaj II. Han var blant annet leder for den militære etterretning.

Ved første verdenskrigs utbrudd ble han generalkvartermester i det store høykvarteret, en post han innehadde til september 1915, da han ble utnevnt til sjef for 25. armékorps. I 1916 ble han generalstabssjef vid nordfronten og 1917 sjef for 5. armé. 

Etter den russiske revolusjon oppholdt Danilov seg for det meste i Tyskland og Frankrike.

## Verker
Blant Danilovs skrifter kan nevnes *Russland im Weltkriege 1914-15* (tysk oversettelse 1925) og *Grossfürst Nikolai Nikolajewitsch* (1930).

## Referanser


## Eksterne lenker
* Kort biografi
Mikhail Bakhirev

**Mikhail Koronatovitsj Bakhirev** (russisk: Михаил Коронатович Бахирев, født 17. juli 1868 i  Novotsjerkassk, død 16. januar 1920 i Petrograd) var en russisk marineoffiser og admiral.

Bakhirev var av en don-kosakkisk familie. Hans far var sotnik blant kosakkene i den keiserlige russiske hær.

Han ble i 1888 kadett i marinen, og tjenestegjorde på kanonbåten *Bobr* i den russiske stillehavsflåte. I januar 1898 ble han overført til den baltiske flåte, men bare ett år etter vendte han tilbake til Det fjerne Østen. Under bokseropprøret førte han kanonbåten *Giljaks*. 

Under den russisk-japanske krig i 1904/05 kommanderte han den Port Arthur-baserte torpedobåt *Silnij*. Bakhirev deltok i forsvaret av Port Arthur. Trass i høye tap i mange vanskelige situasjoner klarte han å holde sine menn konsentrerte og disiplinerte.

Fra 1911 til 1914 kommanderte han den pansrede krysseren *Rurik*.

## Første verdenskrig
Den 24. desember 1914 ble Mikhail K. Bakhirev forfremmet til kontreadmiral og kommanderte en krysserskvadron i den baltiske flåte. Fra 19. desember 1915 til 23. mai 1917 kommanderte han den baltiske flåtes slagskipskadron.

To år etter ble han forfremmet til viseadmiral, og året etter - 21. august 1917 - ble han sjef for flåtestyrkene i Rigabukten, og kommanderte således de russiske flåtestyrker under Operasjon Albion og i slaget i Moon-sundet.

Den 12. januar 1918, etter oktoberrevolusjonen, ble han avskjediget og nektet rett til å motta pensjon.

## Den russiske revolusjon
Etter dimitteringen var Bakhirev sjefsbokfører i et industriselskap. Tidlig i august 1918 ble han arrestert av bolsjevikene, men løslatt igjen den 13. mars 1919. Den 1. april 1919 begynte han å skrive en skildring av kampene i Rigabukten fra 1915 til 1917.

## Død
Etter general Nikolaj Judenitsjs nederlag mot Den røde armé fulgte en ny arrestasjonsbølge i Petrograd. Bakhirev ville ikke flykte til Finland. Den 17. november 1919 ble han anklaget for samarbeide med Judenitsj og arrestert igjen. Den 16. januar 1920 ble han skutt som gissel.

## Referanser
Kunståret 1955

**Kunståret 1955** er en oversikt over hendelser, fødte og avdøde kunstnerpersonligheter i 1955.

## Hendelser
* Foreningen Svenska tecknare dannes.

## Priser og utmerkelser
* Prins Eugen-medaljen tildeles Stig Åsberg, grafiker, Gerhard Henning, dansk billedhugger og Axel Revold, norsk kunstner

## Verk
* John Brack – *Collins St., 5 PM*

## Utstillinger
* Januar – *[[The Family of Man]]* vises på Museum of Modern Art
* Den første documenta-utstillingen avholdes

|-
|Mars
|27. || Hugo Aasjord ||  || billedkunstner ||align=center| ||align=center| || 

|Juni
|15. || Elina Brandt-Hansen ||  || keramiker ||align=center|62 ||align=center|2017 || 
|}
* 15. januar – Andreas Gursky, tysk kunstner 
* 21. januar – Jeff Koons, kunstner fra USA 
* 5. april – Ryutaro Nakamura, japansk regissør og animatør
* 27. april – Pija Lindenbaum, svensk forfatter, formgiver og illustratør
* 28. april –  William Kentridge, sørafrikansk kunstner
* 13. juni – Lone Larsen, dansk-svensk billedhugger og billedkunstner
* 17. juni – Torbjörn Länk, svensk billedkunstner
* 19. august – Daga Wennerström, svensk ekspresjonistisk kunstner
* 1. september – Per Demervall, svensk illustratør og serieskapere
* 5. desember
** Gunnar Falk, svensk skuespiller og kunstner
** Dan Wolgers, svensk kunstner, professor og medlem av Konstakademien. 
* 15. desember – Paul Simonon, tidligere bassist og sanger i The Clash, nå kunstner
* Per Ölund, svensk  maler-, assemblage- og digitalkunstner
* Gustavo Aguerre, svensk kunstner

## Dødsfall

## Referanser


## Eksterne lenker
*
Radko Dimitrijev

**Radko Ruskov Dimitrijev** (bulgarsk: Радко Димитриев; født 24. september 1859 i Gradets ved Sliven i Det osmanske rike nå i Bulgaria, død 18. oktober 1918 i Pjatigorsk i Russland) var en bulgarsk offiser både i bulgarsk og i russisk tjeneste.

Dimitrijev gikk etter den russisk-tyrkiske krig 1877-78 i russisk tjeneste og gjennomgikk der generalstabsakademiet. Han overgikk senere som kaptein i bulgarsk tjeneste, men vendte tilbake til Russland etter revolusjonen i 1886. 

Ved midten av 1890-tallet gjenkom Dimitrijev til Bulgaria och var ved første balkankrigs utbrudd i 1912 generalløytnant. Under krigen førte han befal over 3,armé og vant seirene ved Kirk Kilisse og Lyle Burgas i oktober samme år. 

Under andre balkankrig ble han i juli 1913 øverstkommanderende over den bulgarske armé, och etter fredsslutningen sendemann i St. Petersburg. 

Ved første verdenskrigs utbrudd gikk Dimitrijev i russisk tjeneste og fikk befal over beleiringshæren ved Przemyśl. Etter festningens fall i april 1915 førte han befal over 3. armé, men ble beseiret av August von Mackensen i slaget ved Gorlice-Tarnow i mai samme år. I september 1915 fikk Dimitrijev befalet over 12. armén ved nedre Düna, men ble fratatt denne kommando i 1917. 

Etter oktoberrevolusjonen sluttet han seg til motstanderne mot bolsjevismen, men ble tatt til gange og henrettet i oktober 1918.

## Referanser


## Litteratur
* **Недев**, **С.**, *Командването на българската войска през войните за национално обединение*, София, 1993, Военноиздателски комплекс „Св. Георги Победоносец“, 57–58.
* **Димитров**, **И.**, *Съединението 1885 – енциклопедичен справочник*, София, 1985, Държавно издателство „д-р Петър Берон“, 92–93.
* **Бутаков, Я.** Как болгарский посол стал русским генералом. – http://www.stoletie.ru/territoriya_istorii/kak_bolgarskij_posol_stal_russkim_generalom_2010-10-13.htm.
Kai Nielsen

**Kai Nielsen**  (født 26. november 1882 i Svendborg, død 2. november 1924 i Frederiksberg) var en dansk billedhugger.
## Bakgrunn og arbeid

## Skulpturer (utvalg)

Image:Ymerbrønden (Faaborg).jpg|«Ymerbrønnen» i Faaborg fra 1912-1913 viser den norrøne Yme som dier Audhumbla
Image:Kai Nielsen statue, Blågårds Plads.jpg|Hjørnestatue på Blågårds Plads på Indre Nørrebro i København, 1916
Image:Kai Nielsen,Vandmoderen,Glyptoteket.jpg|«Vannmoderen»fra 1920 i vinterhagen i Carlsberg Byen i København
Image:Kai Nielsen mor og barn.JPG|«Mor og barn», svart granitt, utstilt i Frognerparken i Oslo siden 1925


## Referanser


## Eksterne lenker
*
Nikolaj Dukhonin

**Nikolaj Nikolajevitsj Dukhonin** (russisk: Николай Николаевич Духонин; født 13. desember 1876 i guvernementet Smolensk, død 3. desember 1917 i Mogilev) var en russisk offiser.

Duckonin ble offiser ved infanteriet i 1895, tjenestegjorde senere hovedsakelig ved generalstaben og var ved første verdenskrigs utbrudd i 1914 oberst og generalstabssjef vid distriktsstaben i Kyiv. Dukhonin ble i 1915 generalmajor og i 1917 generalstabssjef ved sørvestfronten. Fra den 8. november til den 22. november 1917 var Dukhonin øverstkommanderende over den russiske felthæren. men ble avsatt av Vladimir Lenin, arrestert, og  den 3. desember drept av bolsjevikene under Nikolaj Krylenkos ledelse i Mogilev.

## Referanser


## Litteratur
* Mawdsley, Evan : *The Russian Civil War*, Birlinn Limited, Edinburgh, 2005 ISBN 1-84341-024-9
Nikolaj Krylenko

**Nikolaj Vasiljevitsj Krylenko** (russisk: Николай Васильевич Крыленко; født 14. mai 1885 i Behtejevo i Smolensk guvernement, død 29. juli 1938 i Moskva) var en russisk bolsjevik, politiker og jurist.

## Biografi
Krylenko studert jus i St. Petersburg og ble bolsjevik i 1906. Han viet seg som sådan fremst til propagandaen i hæren. I juni 1914 flyktet Krylenko til Sverige, vendte tilbake i 1915, ble arrestert og innrullert som soldat. Etter februarrevolusjonen i 1917 blev han atter arrestert, men ble satt på frifot. Han var fra november 1917 til mars 1918 den russiske hærs øverstkommanderende. 

Krylenko deltok i organiseringen av Den røde armé og innehadde en mengde embeder, til og med innen sovjetisk sjakk. Han ble offentlig anklager i 1922 og tjenestegjorde som høyeste anklager ved flere politiske prosesser og ble utnevnt til justisfolkekommissar i 1936.

Han ble fengslet i 1937 og ble henrettet (eller døde i fangenskap).

## Referanser


## Litteratur
* Evan Mawdsley: *The Russian Civil War*; Birlinn Ltd., Edinburgh, 2005; ISBN 1843410249
* Aleksandr Solzjenitsyn: *[[Gulag-arkipelet]]*
* Arthur Ransome: *Russia in 1919*; Kessinger Publishing, 2004, ISBN 1419167170
* Hiroshi Oda: *Criminal Law Reform in the Soviet Union under Stalin*; i: Ferdinand Joseph Maria Feldbrugg (utg.): *The Distinctiveness of Soviet Law*; Dordrecht, Niederlande, Martinus Nijhoff Publishers, 1987, ISBN 9024735769
* Donald D. Barry, Yuri Feofanov: *Politics and Justice in Russia: Major Trials of the Post-Stalin Era*; New York, M. E. Sharpe, 1996, ISBN 156324344X
* D. J. Richards: *Soviet chess*; Clarendon Press, Oxford 1965
* Andrew Soltis: *Soviet chess 1917-1991*; McFarland & Company, Jefferson 2000, ISBN 0786406763

## Eksterne lenker
*